REGOLAMENT TAL-KUMMISSJONI (KE) Nru 782/2007
tat-3 ta’ Lulju 2007
li jemenda r-Regolament (KE) Nru 634/2006 li jistipula r-regoli applikabbli għat-tqegħid fis-suq tal-kaboċċi tar-ras
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq fil-frott u l-ħxejjex (1), u partikolarment l-Artikolu 2(2) tiegħu,
Billi:
(1)
Id-dispożizzjonijiet dwar ir-regoli għat-tqegħid fis-suq tal-kaboċċi tar-ras, stabbiliti bir-Regolament tal-Kummissjoni (KE) Nru 634/2006 (2), jistipulaw bħala obbligatorja l-indikazzjoni tan-numru ta’ l-unitajiet fuq il-pakketti.
(2)
Bl-għan li jiġi ffaċilitat il-kummerċ u peress li l-kaboċċi tar-ras ġeneralment jinbiegħu bl-użin u mhux skond in-numru ta’ l-unitajiet, jeħtieġ li din l-obbligazzjoni titħassar.
(3)
Għaldaqstant ir-Regolament (KE) Nru 634/2006 għandu jiġi emendat.
(4)
Il-miżuri pprovduti f'dan ir-Regolament huma konformi ma’ l-opinjoni tal-Kumitat ta’ Ġestjoni għall-Frott u l-Ħxejjex Friski,
ADOTTAT DAN IR-REGOLAMENT:
Artikolu 1
It-tieni indentazzjoni tal-punt 6.1.D ta’ l-Anness għar-Regolament (KE) Nru 634/2006, għandha titħassar.
Artikolu 2
Dan ir-Regolament għandu jidħol fis-seħħ fl-għoxrin jum mill-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament huwa obbligatorju fl-intier tiegħu u japplika direttament fl-Istati Membri kollha.
Magħmul fi Brussell, 3 ta’ Lulju 2007.